Δήμος Κρουσσών

Ο **Δήμος Κρουσσών** ή **Κρουσσίων**, ήταν δήμος του νομού Κιλκίς που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κιλκίς. Βρισκόταν στη βορειοανατολική πλευρά του νομού, συνορεύοντας ανατολικά με το νομό Σερρών και νότια με το νομό Θεσσαλονίκης. 

## Γεωγραφική περιγραφή
Ήταν ο πέμπτος μεγαλύτερος δήμος του σχεδίου Καποδίστριας, με έκταση 588,877 τ.χ. και καταλάμβανε το δυτικό τμήμα των Κρουσσίων. Ο πληθυσμός του ήταν 6.770 (απογραφή 2001). Η έδρα του ήταν η Τέρπυλλος (πληθυσμός 600).

Άλλα χωριά που ανήκαν στον δήμο ήταν το Μελισσουργείο και ο Άγιος Αντώνιος. Τα μεγαλύτερα χωριά ήταν η Ευκαρπία (πληθυσμός 618), η Επτάλοφος (πληθυσμός 521) και η Βάθη (πληθυσμός 433).  Στο Παλατιανό βρίσκεται ένας σημαντικός αρχαιολογικός χώρος της Βόρειας Ελλάδας. Είναι η αρχαία πόλη *Ίωρον*. Το αρχαίο Ίωρον αποτελεί το βορειότερο οργανωμένο αρχαιολογικό χώρο στη Μακεδονία, με συνεχή κατοίκηση από την εποχή Σιδήρου (10ος αιών π.Χ.) μέχρι και τα ρωμαϊκά χρόνια (3ος αιών μ.Χ.).

## Ιστορικά στοιχεία
Κατά το Μακεδονικό Αγώνα, οι κάτοικοι των Κρουσσίων διακρίθηκαν στη μάχη για την ελευθερία, κατά των Οθωμανών και Βουλγάρων. Οι σημαντικότεροι Μακεδονομάχοι των Κρουσσίων είναι ο Ιωάννης Βίλιογλου, γνωστός ως "Καπετάν Ράμναλης"  από το Ίσωμα, (1885 - 1923), ο πατήρ Δημήτριος Παπαδημητρίου, επίσης από το Ίσωμα και ο Νικόλαος Καπούλας από την Κορωνούδα.

## Διαίρεση
Ο δήμος περιλάμβανε τα εξής 19 δημοτικά διαμερίσματα:
: ** [[Δημοτικό διαμέρισμα Τερπύλλου Κιλκίς|Δ.δ. Τερπύλλου]] **  
::* η Τέρπυλλος
::* ο Διπόταμος  
::* το Μεταξοχώρι
: ** [[Δημοτικό διαμέρισμα Αγίου Μάρκου Κιλκίς|Δ.δ. Αγίου Μάρκου]] ** 
::* ο Άγιος Μάρκος
::* ο Άγιος Αντώνιος 
: ** [[Δημοτικό διαμέρισμα Αναβρυτού Κιλκίς|Δ.δ. Αναβρυτού]] ** 
::* το Αναβρυτό 
::* το Πλαγιοχώρι 
: ** [[Δημοτικό διαμέρισμα Αντιγόνειας Κιλκίς|Δ.δ. Αντιγόνειας]] **  
::* η Αντιγόνεια 
::* η Γάβρα 
::* το Μονολίθι 
::* το Μυλοχώρι  
: ** Δ.δ. Βάθης ** -- η Βάθη
: ** [[Δημοτικό διαμέρισμα Γερακαρίου Κιλκίς|Δ.δ. Γερακαρίου]] ** 
::* το Γερακαριό 
::* το Παλατιανό 
: ** Δ.δ. Ελληνικού ** -- το Ελληνικό 
: ** Δ.δ. Επτάλοφου ** -- ο Επτάλοφος 
: ** Δ.δ. Ευκαρπίας ** -- η Ευκαρπία 
: ** Δ.δ. Θεοδοσίων ** -- τα Θεοδόσια 
: ** [[Δημοτικό διαμέρισμα Ισώματος Κιλκίς|Δ.δ. Ισώματος]] **
::* το Ίσωμα  
::* τα Ριζανά 
: ** [[Δημοτικό διαμέρισμα Κάτω Θεοδωρακίου Κιλκίς|Δ.δ. Κάτω Θεοδωρακίου]] **   
::* το Κάτω Θεοδωράκι
::* το Άνω Θεοδωράκι  
: ** [[Δημοτικό διαμέρισμα Κεντρικού Κιλκίς|Δ.δ. Κεντρικού]] ** 
::* το Κεντρικό  
::* η Μαυροπλαγιά 
::* οι Πετράδες 
: ** [[Δημοτικό διαμέρισμα Κοιλαδίου Κιλκίς|Δ.δ. Κοιλαδίου]] ** 
::* το Κοιλάδι 
::* το Καλολίβαδο 
::* το Χειμαδιό 
: ** [[Δημοτικό διαμέρισμα Κοκκινιάς Κιλκίς|Δ.δ. Κοκκινιάς]] **   
::* η Κοκκινιά
::* το Μελισσουργείο 
: ** Δ.δ. Κορωνούδας ** -- η Κορωνούδα 
: ** [[Δημοτικό διαμέρισμα Ποντοκερασιάς Κιλκίς|Δ.δ. Ποντοκερασιάς]] ** 
::* η Ποντοκερασιά 
::* το Λαγκαδοχώρι 
::* το Παρόχθιο  
: ** [[Δημοτικό διαμέρισμα Τριποτάμου Κιλκίς|Δ.δ. Τριποτάμου]] **  
::* το Διβούνι
::* ο Τριπόταμος  
: ** [[Δημοτικό διαμέρισμα Φύσκας Κιλκίς|Δ.δ. Φύσκας]] **
::* η Φύσκα
::* οι Κατασκηνώσεις
::* ο Σπουργίτης

## Διατελέσαντες δήμαρχοι
*1999- 2006 Γεώργιος Γαβριηλίδης (εξελέγη για πρώτη φορά το 2002, επανεξελέγη το 2006).
*2007 - 31 Δεκεμβρίου 2010: Νεόφυτος Παπαδόπουλος (1954-2014) (εξελέγη το 2006, ήταν ο τελευταίος δήμαρχος πριν τη διάλυση του Δήμου- απεβίωσε στις 23 Φεβρουαρίου 2014).

## Εξωτερικοί σύνδεσμοι
* Η επίσημη ιστοσελίδα του δήμου 
* Πληροφορίες για το δήμο Κρουσσών από το υπουργείο Εσωτερικών 
* Ιωάννης Βίλιογλου "Καπετάν Ράμναλης"